**Vedtekter**

**for Tydal skolefritidsordning (SFO)**

**Vedtatt i kommunestyret 07.04.2020**

**Revidert administrativt 07.04.2022 jmf kommunestyrevedtak 16.12.2021**

**Revidert administrativt 28.03.2023 jmf tiltak i budsjettbehandling 2023.**

# 

## Innhold

[Innhold 2](#_Toc33634753)

[1 Formål 2](#_Toc33634754)

[2 Eierforhold og lokaler 2](#_Toc33634755)

[3 Opptak 2](#_Toc33634756)

[4 Oppsigelse 3](#_Toc33634757)

[5 Betaling 3](#_Toc33634758)

[6 Åpningstid 3](#_Toc33634759)

[7 Bemanning 4](#_Toc33634760)

[8 Forsikring 4](#_Toc33634761)

[9 Virksomhetsplan 4](#_Toc33634762)

## 1 Formål

Formålet med den kommunale skolefritidsordninga i Tydal er å gi alle barn ~~i~~ fra første til og med fjerde klasse et meningsfylt og trygt fritidstilbud utenom skoletida. Barn med spesielle behov har mulighet til å benytte tilbudet til og med sjuende klasse.

Skolefritidsordninga er et frivillig tilbud i kommunal regi. I samarbeid med hjemmet skal barna gis mulighet for opplevelse, lek, læring og samhørighet med andre barn. SFO skal ha et innhold som bygger på rammeplan for skolefritidsordningen og:

* er et tilbud i skolens regi som har rektor som leder
* er i samsvar med de grunnverdier som samfunnet og skolen bygger på
* vektlegger sosial utvikling og samspill

## 2 Eierforhold og lokaler

Tydal kommune eier skolefritidsordningen og har ansvar for lokaler og drift. SFO deler lokaler med skolen. Det skal være et naturlig sambruk av lokaler.

Rektor ved skolen har det administrative og pedagogiske ansvaret.

## 3 Opptak

Hovedopptak skjer en gang i året med søknadsfrist i perioden 21.april-5.mai. Alle barn på 1.-4. trinn og barn med særskilte behov på 5.-7. trinn har rett til tilbud før og etter skoletid. Barn med særskilte behov defineres som elever med varige funksjonsnedsettelser som medfører omfattende vedvarende behov for bistand.

Det kan ellers søkes gjennom hele året. Man vil da få tildelt plass hvis det er kapasitet innenfor bemanningen som allerede finnes. Oppstartsdato vil da bli tidligst den 1. i påfølgende måned. Ved helt spesielle tilfeller og behov kan annen oppstartsdato avtales med rektor. Opptak gjøres av rektor. Opptak forutsetter at man er à jour med barnehagebetaling eller tidligere SFO-betaling i kommunen.

## 4 Oppsigelse

Etter opptak beholdes plassen til oppsigelse skjer innenfor 1. – 4. trinn, eller man er ferdig i 4. trinn.

Vedtaket kan klages inn for utvalg for miljø og samfunn som gjør endelig vedtak.

Med unntak av mai, juni og juli, kan oppsigelse skje den 1. i hver måned etter minst en måneds skriftlig varsel. Oppsigelse av SFO-plass gjøres via elektronisk skjema på hjemmesida til kommunen og skolen.

Dersom oppsigelse skjer etter 1. mai, vil foreldrebetalingen fortsette ut skoleåret.

## 5 Betaling

Betalingssatser samt fakturagebyr fastsettes av kommunestyret gjennom det vedtatte betalingsregulativet hvert år. Det betales i henhold til tildelt plass.

Betaling for eventuell matordning beregnes etter selvkostprinsippet, og faktureres i henhold til tildelt plass.

Følgende tilbud gis:

* + Inntil 13 timer/uke
  + Fra og med 13 timer/uke eller mer
  + Frionsdager- tilbud til 1.-2.klasse i oddetallsuker (egen søknadsperiode).

Søskenmoderasjon:

Det gis 30 % reduksjons for 2. barn og 50 % for øvrige barn. Dersom barna har ulikt tilbud, skal det betales full pris for det største tilbudet, mens det gis størst moderasjon for det minste tilbudet. Det gis ikke moderasjon i kostpenger.

**Skyldig betaling:**

Ved mislighold av betaling følges kommunens rutiner for innkreving av utestående. Dette kan føre til at man mister plassen/oppsigelse av plass.

## 6 Åpningstid

SFO skal være åpen fra kl. 06.45 til 16.30 mandag – fredag. SFO-tilbud i skolens ferier har åpningstid kl. 7-16.

SFO er åpen på alle ordinære skoledager jfr skoleruta. SFO er også åpen i skolens høstferie, vinterferie og de to første ukene i sommerferien. Det gis SFO-tilbud til 1. og 2. klasse på frionsdager etter vedtak i kommunestyret 16.desember 2021.

## 7 Bemanning

SFO skal ha en bemanning som gir grunnlag for et meningsfylt og trygt tilbud til barna. Bemanningen skal være minimum én voksen per 15 barn. I tillegg skal bemanningen ta hensyn til antall barn med spesielle behov, og hva slags behov disse har. Rektor foretar en slik vurdering til enhver tid.

## 8 Forsikring

Barna i skolefritidsordningen er forsikret i henhold til de forsikringer som gjelder for elever i grunnskolen i Tydal.

## 9 Virksomhetsplan

Års-/ virksomhetsplan for SFO som beskriver innhold og aktiviteter presenteres i Samarbeidsutvalg oppvekst.